
CONSILIUL LOCAL AL MUNICIPIULUI TIMIȘOARA
DIRECȚIA DE ASISTENȚĂ SOCIALĂ A MUNICIPIULUI TIMIȘOARA
	Complexul de servicii pentru persoane vârstnice ”Sf.Arh.Mihail și Gavril”
Compartimentul de Îngrijire la Domiciliu
		,,În slujba oamenilor”

Nr. _____/____________					


RAPORT DE SPECIALITATE
Privind modificarea contribuției persoanelor vârstnice 
care beneficiază de servicii de îngrijire persoanlă la domiciliu (ajutor pentru activitățile de bază ale vieții zilnice și ajutor pentru activitățile instrumentale ale vieții zilnice) și servicii de supraveghere și intervenție de tip Teleasistență în cadrul Direcției de Asistență Socială a Municipiului Timișoara     

   Având în vedere Hotararea Consiliului Local a municipiului Timișoara nr. 218/27.06.2017 prin care s-a înființat Direcția de Asistență Socială a Municipiului Timișoara și s-a aprobat Organigrama și Statul de funcţii pentru aceasta;
Având în vedere Hotararea Consiliului Local a municipiului Timișoara nr. 579/26.11.2019 privind modificarea si aprobarea Organigramei, Statului de functii si Regulamentului de Organizare si Functionare ale Directiei de Asistenta Sociala a Municipiului Timisoara si Regulamentele de organizare si functionare ale serviciilor sociale furnizate; Anexa nr. 1- Organigrama Directiei de Asistenta Sociala a Municipiului Timisoara, Anexa nr. 2- Statul de Functii al Directiei de Asistenta Sociala a Municipiului Timisoara, Anexa nr. 3 Regulamentul de organizare si functionare al Directiei de Asistenta Sociala a Municipiului Timisoara, cuprins in care face parte integranta din prezenta hotarare. Anexa nr. 8.2 a serviciului social "Compartimentul de ingrijire la domiciliu".
	       Având în vedere Legea nr.17/2000 privind persoanele vârstnice, cu modificările și completările ulterioare, precum și Legea nr.292/2011 privind asistența socială, cu completările și modificările ulterioare;
	      Având în vedere Hotărârea Guvernului nr. 426 din 27 mai 2020 privind aprobarea standardelor de cost pentru serviciile sociale, anexa nr. 4, pentru serviciile sociale destinate îngrijirii la domiciliu a persoanelor vârstnice; pct.2 și 3.
Serviciul social furnizat la domiciliu – servicii de îngrijire la domiciliu - oferă sprijin şi suport pentru persoanele vârstnice izolate la domiciliu, prevenind marginalizarea/excluderea lor socială. 
Ansamblul de activităţi realizate pentru a răspunde nevoilor sociale, precum şi celor speciale, individuale, sunt următoarele (persoanele vârstnice pot beneficia de unul sau mai multe servicii):
- Servicii de îngrijire personală la domiciliul beneficiarilor: 
· ajutor pentru activităţile de bază ale vieţii zilnice: igienă corporală, îmbrăcare şi dezbrăcare, igiena eliminărilor, hrănire şi hidratare, mobilizare şi transfer,  deplasarea în interior, comunicare și 
· ajutor pentru activităţi instrumentale ale vieţii zilnice: prepararea hranei sau livrarea acesteia, efectuarea de cumpărături, activităţi de menaj, însoţirea în mijloacele de transport, facilitarea deplasării în exterior, companie, activităţi de administrare şi gestionare a bunurilor. Aceste servicii sunt asigurate de către îngrijitorii la domiciliu.
·  - Servicii de supraveghere și intervenție de tip Teleasistență

Pe lângă cele două servicii enumerate mai sus, persoanele vârstnice pot beneficia și de următoarele servicii:
- Servicii de consiliere, informare socială şi îndrumare socio-administrativă. Aceste servicii sunt asigurate de către asistentul social/responsabilul de caz.
- Servicii de consiliere psihologică (recuperare/reabilitare psihică): activități de consiliere psihologică, antrenament cognitiv individual. Acest tip de serviciu se asigură persoanelor vârstnice la care, în urma evaluării echipei multidisciplinare s-a constatat necesitatea intervenției de specialitate a psihologului.
- Servicii de readaptare a capacităţilor fizice – kinetoterapie ( recuperare/reabilitare fizică): activități de kinetoterapie asigurate de kinetoterapeutul Complexului de servicii pentru persoane vârstnice la nevoie, în funcție de caz, conform Planului individualizat de asistență și îngrijire.
- Servicii de asistență medicală primară (supraveghere și monitorizare medicală) asigurate la nevoie beneficiarilor, în funcție de recomandările medicale și starea de sănătate a persoanei vârstnice. Acest serviciu este asigurat de către un asistent medical, angajat al DASMT;
- Servicii de asistență juridică asigurate la nevoie beneficirilor în funcție de problemele juridice ale acestora, servicii asigurate de un consilier juridic, angajat al DASMT;
Raportat la cele invocate și ţinând cont de Referatul privind calcului costului mediu lunar pentru anul 2020, înregistrat cu nr. 11055/25.06.2020, prin care s-a aprobat costul mediu lunar pentru perioada iunie-decembrie 2020 de:
-19.758,68 lei/an pentru servicii de îngrijire personală la domiciliu/beneficiar, cu un calcul de 30 lei/ora de îngrijire;
-8181 lei /an pentru servicii de supraveghere și intervenție de tip Teleasistență/ beneficiar, respectiv 681,75 lei/lună.
PROPUNEM:
1.  Modificarea contribuției beneficiarilor de servicii de îngrijire persoanlă la domiciliu (ajutor pentru activităţile de bază ale vieţii zilnice și ajutor pentru activităţi instrumentale ale vieţii zilnice), conform anexei 1
2.  Modificarea contribuției beneficiarilor de servicii de supraveghere și intervenție de tip Teleasistență, conform anexei 2 
3. Aprobarea modelului Angajamentului de plată pentru acordarea serviciilor de îngrijire persoanlă la domiciliu și a serviciului de supraveghere și intervenție de tip Teleasistență, conform anexei 3

Director general,						
 jr. Rodica Surducan



Director General Adjunct					     
          Marius-Cosmin Murariu      								Șef Centru
      Gabriela Teslaru

*Sediu administrativ: Str. Ioan Plavosin Nr. 21 Tel: 0356/416050 Fax: 0356/416049 
Sediu social: Bulevardul Regele Carol I, nr.10 Tel/fax 0256/220583
[image: logo3 2021]e-mail: dastimisoara@gmail.com

image1.png




image2.png




image3.png




